text: Tað hevur elvt til stóra undran, at staturin New York í USA seinasta týsdag samtykti eina lóg, sum ger tað møguligt at taka fostur heilt fram til níggjunda mánað.
text: #000003
text: Fleiri átrúnaðarligir bólkar eggjaðu viðhaldsfólki sínum til at biðja fyri, at uppskotið ikki fór at verða samtykt, men eftir eitt harðligt kjak fyri og ímóti samtyktu bæði tingini seinasta týsdag eina lóg, sum ger tað møguligt fyri læknar og onnur heilsustarvsfólk at fremja fosturtøku heilt fram til føðingina, uttan mun til hvør orsøkin er, skrivar The Christian Post.
text: #000004
text: Tann sonevnda “Reproductive Health Act (RHA)”, sum fosturtøkuforsprákarar hava roynt at fáa ígjøgnum í 12 ár og sum átrúnaðarligir og konservativir bólkar hava strítt ímóti, varð samtykt við 38 atkvøðum fyri og 28 ímóti, og lógvabrestirnir rungaðu í senatinum í statinum. Lógin tekur fosturtøku burturúr revsilógini hjá statinum.
text: #000005
text: At amerikanarar hava rætt til fosturtøku um alt landið, tryggjaði hægstirættur í 1973 í sonevndnu Roe vs. Wade-avgerðini. Tað at henda avgerðin nú kann verða hótt, aftaná at Donald Trump, forseti, hevur útnevnt fleiri konservativar dómarar til hægstarætt, hevur verið ein av grundgevingunum fyri forsprákararnar fyri RHA.
text: #000006
text: – Vit hava eina forseta, sum hevur gjørt tað ógvuliga greitt, at hann ætlar at yvirstýra Roe vs. Wade, segði Andrea Stewart-Cousins, sum er leiðari fyri meirilutan í statssenatinum, á einum tíðindafundi týsdagin, sambært Albany Times Union. Týsdagurin var eisini ársdagurin fyri Roe vs. Wade-avgerðini.
text: #000007
text: Fosturtøka bleiv loyvd í New York umleið trý ár áðrenn Roe vs. Wade-avgerðina, men varð verandi á kriminella kodeksinum hjá statinum, og tað gjørdi tað til eitt brotsverk at taka fostur eftir 24. viku, sambært Democrat & Chronicle.
text: #000009
text: Fyrr allýsti lógin dráp sum “atburð, ið elvir til deyða hjá einum persóni ella einum óføddum barni, sum ein kvinna hevur borið í meira enn 24 vikur.”
text: #000010
text: RHA-lógin tekur fosturtøku burturúr revsilógini og sigur víðari millum annað: “Eitt og hvørt individ hevur grundleggjandi rætt til at velja ella nokta fyribyrging ella sterilisering.
text: #000011
text: Eitt og hvørt individ, sum verður við barn, hevur grundleggjandi rætt til at velja at bera graviditetin til termin, at føða eitt barn, ella at taka fostrið, eftir hesi lógargrein.”
text: #000012
text: Undir orðaskiftinum um lógina róptu forsprákarar: “Free abortion on demand, can we do it, yes we can”, meðan mótstøðufólkini sungu aftur, samstundis sum tey hildu plakatum við myndum av pinkubørnum og skeltum við áskriftini “Eg angri mína fosturtøku”.
text: #000013
text: Lógarbroytingin hevur, sum vera man, elvt til ógvisligar reaktiónir og viðmerkingar í mongum londum. Inni í tinginum rópti ein áskoðari á svalagongdini: “Gud hin Almáttugi náði statin New York”.
text: #000014
text: Ikki minst er tað fallið mongum fyri bróstið, at guvernørurin í New York, Andrew Cuomo, gav boð um, at ljósareytt ljós skuldi lýsa á World Trade Center, fyri at hátíðarhalda lógarbroytingina. Ein gløggur eygleiðari viðmerkti tað syndarliga í hesum, tí á minnismerkinum niðri undir á sama bygningi verða nevnd 11 ófødd børn, sum vórðu dripin undir álopinum á World Trade Center í 2001.
text: #000015
text: World Trade Center í ljósareyðari glæmu
text: #000016
text: Nógv fosturtøkumótstøðufólk gráta um avgerðina og kalla lógina víðgongda. Ein útsøgn frá “pro life-bólkum” í New York sigur: “Viðhaldsfólk fyri RHA halda uppá, at lógin einans skal dagføra lógirnar í statinum New York og fáa tær at samsvara við Roe vs. Wade. Men tað er lygn. Ístaðin fer henda lógin at loyva fosturtøku í allar níggju mánaðirnar, uttan mun til orsøk, uttan avmarkingar, heilt fram til føðing, og enntá eftir føðing, um barnið verður føtt, meðan fosturtøka fer fram (tað er pinkubarnadráp)”.
text: #000018
text: Nýggja lógin setur forboð fyri teimum avmarkingum – bíðitíð, foreldrasamtykki og seinabortir – sum hægstirættur annars hevur viðtikið. Nýggja lógin allýsir ein persón sum “eitt menniskja, sum er føtt og er á lívi”.
text: #000019
text: Manslegan byrjar kl. 18 í kvøld
text: #000022
text: Hvønn skulu vit fara til?
text: #000025
text: Eftir eina langa og drúgva sjúkrelegu, doyði hann, kendi presturin og rithøvundin, Timoty Keller. Runt allan heimin hava mong alfegin lisið onkra av hansara bókum, ella lýtt á onkra av mongu ta...
text: #000028